“ทีโอที-TRUE” ประเดิมยื่นซองประมูล 5G จับตา ADVANC-DTAC-CAT ต่อคิวเข้าชิง!
"ทีโอที"-TRUE ประเดิมยื่นซองประมูล 5G จับตา ADVANC-DTAC-CAT ต่อคิวเข้าชิง!
"ทีโอที"-TRUE ประเดิมยื่นซองประมูล 5G จับตา ADVANC-DTAC-CAT ต่อคิวเข้าชิง!
4 ก.พ. 2563

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า วันนี้ (4 ก.พ.63) สำนักงาน กสทช.เปิดให้ยื่นคำขอรับใบอนุญาตให้ใช้คลื่นความถี่ย่าน 700 MHz 1800 MHz 2600 MHz และ 26 GHz ‪ตั้งแต่เวลา 8.30-16.30 น.
โดยขณะนี้มีผู้ประกอบการโทรคมนาคม (โอเปอเรเตอร์) ยื่นคำขอรับใบอนุญาตแล้ว 2 ราย ได้แก่ บริษัท ทรู มูฟเอช ยูนิเวอร์แซลคอมมิวนิเคชั่น จำกัด หรือ TUC ซึ่งเป็นบริษัทในเครือ บริษัท ทรู คอร์ปอเรชั่น จำกัด (มหาชน) หรือ TRUE มาเมื่อเวลา 11.00 น.และ บริษัท ทีโอที จำกัด (มหาชน) หรือ TOT มาเมื่อเวลา 11.09 น.
ทั้งนี้ เหลืออีก 3 ราย ที่ได้มาขอรับเอกสารคำขอรับใบอนุญาต แต่ยังไม่ได้มายื่นคำขอรับใบอนุญาต ได้แก่ บริษัท ดีแทค ไตรเน็ต จำกัด หรือ DTN ซึ่งเป็นบริษัทในเครือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC, บริษัท กสท โทรคมนาคม จำกัด (มหาชน) หรือ CAT และบริษัทแอดวานซ์ ไวร์เลส เน็ทเวอร์ค จำกัด หรือ AWN ซึ่งเป็นบริษัทในเครือ บริษัท แอดวานซ์ อินโฟร์ เซอร์วิส จำกัด(มหาชน) หรือ ADVANC